Projektas

LIETUVOS RESPUBLIKOS

ADMINISTRACINIŲ NUSIŽENGIMŲ KODEKSO PAPILDYMO 2471 STRAIPSNIU IR 589 STRAIPSNIO PAKEITIMO

ĮSTATYMAS

20 m. d. Nr.

Vilnius

1 straipsnis. Kodekso papildymas 2471 straipsniu

Papildyti Kodeksą 2471 straipsniu:

„2471 straipsnis. Biologinių atliekų (maisto ir virtuvės atliekų) tvarkymo reikalavimų nevykdymas

1. Atliekų tvarkymo taisyklėse ir kituose teisės aktuose nustatytų biologinių atliekų (maisto ir virtuvės atliekų) šių atliekų susidarymo vietose tvarkymo reikalavimų nevykdymas,

užtraukia įspėjimą arba baudą viešojo maitinimo, mažmeninės prekybos, maisto perdirbimo įmonių vadovams ar kitiems atsakingiems asmenims nuo šešiasdešimt iki dviejų šimtų šešiasdešimt eurų.

2. Šio straipsnio 1 dalyje numatytas administracinis nusižengimas, padarytas pakartotinai,

užtraukia baudą nuo dviejų šimtų devyniasdešimt iki vieno tūkstančio keturių šimtų penkiasdešimt eurų.

3. Atliekų tvarkymo taisyklėse ir kituose teisės aktuose nustatytų biologinių atliekų (maisto ir virtuvės atliekų) tvarkymo reikalavimų nevykdymas įmonėse, turinčiose leidimus tvarkyti biologines atliekas,

užtraukia įspėjimą arba baudą įmonių vadovams ar atsakingiems asmenims nuo devyniasdešimt iki dviejų šimtų devyniasdešimt eurų.

4. Šio straipsnio 3 dalyje numatytas administracinis nusižengimas, padarytas pakartotinai,

užtraukia baudą įmonių vadovams ar kitiems atsakingiems asmenims, nuo penkių šimtų aštuoniasdešimt iki vieno tūkstančio septynių šimtų keturiasdešimt eurų.“

2 straipsnis. 589 straipsnio pakeitimas

Pakeisti 589 straipsnio 30 punktą ir jį išdėstyti taip:

„30) Valstybinės maisto ir veterinarijos tarnybos – dėl šio kodekso 45 straipsnyje, 49 straipsnio 1, 2, 4 dalyse, 51, 69, 70, 78 straipsniuose, 127 straipsnio 1, 2 dalyse, 139 straipsnyje, 144 straipsnio 4, 5 dalyse, 145, 152, 153, 155, 156, 157, 158, 160, 161, 162, 163, 181 straipsniuose, 209 straipsnio 1, 2, 3, 4, 5, 6, 7, 8 dalyse, 224, 2471, 256 straipsniuose, 291 straipsnio 5 dalyje, 299 straipsnio 2, 3, 4 dalyse, 304¹ straipsnyje, 304² straipsnio 2 dalyje, 312, 343, 344, 345, 346, 347, 505, 507 straipsniuose numatytų administracinių nusižengimų;“.

3 straipsnis. Įstatymo įsigaliojimas

Šis įstatymas įsigalioja 2022 m. liepos 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas